**Irena Bihariová** (s. 15. syyskuuta 1980, Trnava, Tšekkoslovakia) on slovakialainen poliitikko, jonka on toiminut Slovakian parlamentin jäsenenä lokakuusta 2023. Hän oli Progresívne Slovensko -puolueen puheenjohtaja kesäkuusta 2020 toukokuuhun 2022. Tätä ennen ja tämän jälkeen hän on toiminut puolueen varapuheenjohtajana. Koulutukseltaan Bihariová on juristi.

Ura
---

Bihariová valmistui juristiksi Bratislavan Comenius-yliopistosta vuonna 2009. Ennen politiikkaan astumista Bihariová toimi kymmenen vuotta rasisminvastaisen Ľudia proti rasizmu -järjestön johtajana. Hänet valittiin yhdeksi Progresívne Slovensko -liberaalipuolueen varapuheenjohtajista vuoden 2019 toukokuussa.

Vuoden 2020 parlamenttivaaleissa Bihariováta äänesti vajaat 47 000 slovakkia. Hän ei kuitenkaan päässyt parlamenttiin, koska Progresívne Slovensko jäi alle äänikynnyksen. Kesäkuussa 2020 Bihariová haastoi puolueen silloisen puheenjohtajan Michal Trubanin puolueen puheenjohtajavaalissa ja voitti äänin 100–105. Bihariová ei hakenut jatkokautta, kun uudeksi puheenjohtajaksi valittiin Michal Šimečka maaliskuussa 2022. Hänet valittiin kuitenkin uudelleen puolueen varapuheenjohtajistoon.

Vuonna 2023 Banská Bystrican aluetuomioistuin määräsi äärioikeistolaisen ĽSNS-puolueen maksamaan Biharioválle 5000 euroa korvauksia sen julkaiseman sanomalehden väitettyä Bihariován saaneen Slovakian opetusministeriöltä tukia "slovakialaisten koululaisten perverssiin aivopesemiseen". ĽSNS määrättiin myös pyytämään anteeksi Biharioválta.

Vuoden 2023 parlamenttivaaleissa Bihariová tuli valituksi 37 849 äänen äänisaaliilla.

Bihariová on osallistunut aktiivisesti Robert Ficon hallituksen vastaisiin mielenosoituksiin.

Poliittiset näkemykset
----------------------

Bihariová on kuvaillut itseään sosiaaliliberaaliksi. Ollessaan Progresívne Slovenskon puheenjohtaja hän piti tärkeänä, että puolue ajaisi myös Slovakian vähemmän kehittyneillä alueilla asuvien ihmisten asiaa.

Yksityiselämä
-------------

Bihariová on etniseltä taustaltaan romani. Hänen nuoruudessaan perhe oli Bihariován mukaan köyhä, mutta assimiloitunut slovakialaiseen yhteiskuntaan.

Lähteet
-------

1. ↑  Osoby, ktoré získali titul na UK Universita Komenského v Bratislave.  Arkistoitu 7.6.2020. Viitattu 15.8.2023. (slovakiksi)
2. 1 2  Sudor, Karol: Dávajte si pozor na tú Bihariovú *Dennik N*.  9.11.2015. Viitattu 14.8.2023. (slovakiksi)
3. ↑  Praus, Lucia: Lúčenie Čaputovej aj Štefunka. Progresívne Slovensko na snem iných politikov nepozývalo *Sme.sk*.  8.5.2019. Viitattu 15.8.2023. (slovakiksi)
4. 1 2  Krempaský, Ján: Progresívne Slovensko má nové vedenie, Trubana vystrieda Bihariová *Sme.sk*.  5.6.2020. Viitattu 15.8.2023. (slovakiksi)
5. ↑  Progresívne Slovensko si zvolilo nového predsedu, Šimečka dostal hlas od takmer všetkých delegátov *Sita*.  7.5.2022. Viitattu 15.8.2023. (slovakiksi)
6. ↑  Bihariová vyhrala súd s ĽSNS, strana sa musí ospravedlniť *Sme.sk*.  8.8.2023. Viitattu 15.8.2023. (slovakiksi)
7. ↑  Zvolení poslanci *Sme*. Viitattu 4.4.2024. (slovakiksi)
8. ↑  Briška, Peter: Protest v Trnave: Viskupič na pódiu vyzdvihol prezidentku, dav skanduje ďakujeme *Sme*.  18.1.2024. Viitattu 4.4.2024. (slovakiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki
* Puola

 |

 |